CELEX: 32013D0098
Language: mt
Date: 2013-02-19 00:00:00
Title: 2013/98/UE: Deċiżjoni ta’ Implimentazzjoni tal-Kummissjoni tad- 19 ta’ Frar 2013 fir-rigward ta’ għajnuna finanzjarja tal-Unjoni lejn pjan ta’ kontroll koordinat bil-ħsieb li tistabbilixxi l-prevalenza ta’ prattiċi frawdolenti fil-kummerċjalizzazzjoni ta’ ċerti oġġetti tal-ikel (notifikata bid-dokument numru C(2013) 1035)

21.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 48/23
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-19 ta’ Frar 2013
   fir-rigward ta’ għajnuna finanzjarja tal-Unjoni lejn pjan ta’ kontroll koordinat bil-ħsieb li tistabbilixxi l-prevalenza ta’ prattiċi frawdolenti fil-kummerċjalizzazzjoni ta’ ċerti oġġetti tal-ikel
   (notifikata bid-dokument numru C(2013) 1035)
   (2013/98/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (1), u b’mod partikolari l-Artikolu 66 tiegħu,
   Billi:
   
               (1)
            
            
               Wara l-kontrolli li ilhom jitwettqu minn Diċembru 2012 fuq għadd ta’ Stati Membri, il-Kummissjoni ġiet informata dwar prattiċi frawdolenti f’ċerti oġġetti tal-ikel. Għalhekk kien neċessarju għall-Kummissjoni li tirrakkomanda lill-Istati Membri permezz tar-Rakkomandazzjoni tal-Kummissjoni 2013/99/UE (2), pjan ta’ kontroll koordinat lill-Istati Membri bil-ħsieb li tistabbilixxi l-prevalenza ta’ dawn il-prattiċi frawdolenti fil-kummerċjalizzazzjoni ta’ oġġetti tal-ikel bħal dawn. Il-pjan ta’ kontroll koordinat għandu jitwettaq għal perjodu ta’ xahar li jibda mid-data tar-Rakkomandazzjoni tal-Kummissjoni jew sal-1 ta’ Marzu 2013 l-aktar tard.
            
         
               (2)
            
            
               Sabiex tiffaċilita l-applikazzjoni bla xkiel u malajr ta’ dan il-pjan, l-Unjoni għandha tappoġġa finanzjarjament lill-Istati Membri li jwettqu dan il-pjan fil-livell l-iżjed adattat. B’konsiderazzjoni tal-karattru eċċezzjonali tas-sitwazzjoni, il-ħtieġa urġenti li l-konsumaturi jkunu assigurati, għall-prevenzjoni ta’ disturb tal-kummerċ fis-suq konċernat u biex ikun żgurat li l-esportazzjonijiet tal-Unjoni mhumiex affettwati, huwa debitament ġustifikat li r-rata tal-ispejjeż eliġibbli mġarrba mill-Unjoni tiġi ffissata għal 75 %.
            
         
               (3)
            
            
               Abbażi tal-informazzjoni preżenti l-ispiża biex jitwettqu t-testijiet tad-DNA fuq oġġetti tal-ikel kummerċjalizzati u/jew ittikkettati bħala prodotti taċ-ċanga u għall-individwazzjoni tar-residwi tal-fenilbutażon (PBZ) fil-laħam taż-żiemel huma stmati għal EUR 400 għal kull test jew individwazzjoni.
            
         
               (4)
            
            
               B’rata ta’ kofinanzjament tal-Unjoni ta’ 75 %, il-kontribuzzjoni massima tal-Unjoni biex jitwettqu t-testijiet tad-DNA u l-PBZ se tkun EUR 300 għal kull test.
            
         
               (5)
            
            
               F’konformità mal-Artikolu 84 tar-Regolament Finanzjarju u l-Artikolu 94 tar-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (3) (minn hawn ‘il quddiem magħruf bħala “ir-Regoli ta’ Applikazzjoni”), l-impenn tan-nefqa mill-baġit tal-Unjoni għandu jkun preċedut minn deċiżjoni finanzjarja li tistabbilixxi l-elementi essenzjali tal-azzjoni li tinvolvi n-nefqa u adottati mill-istituzzjoni jew l-awtoritajiet li lilhom ġew delegati s-setgħat mill-istituzzjoni.
            
         
               (6)
            
            
               Il-miżuri eliġibbli għall-appoġġ finanzjarju tal-Unjoni huma definiti fi ħdan id-Deċiżjoni ta’ Implimentazzjoni tal-Kummissjoni preżenti.
            
         
               (7)
            
            
               Il-kontribuzzjoni finanzjarja mill-Unjoni għandha tingħata suġġett għall-kundizzjoni li t-testijiet u l-analiżi jkunu twettqu u li l-awtoritajiet kompetenti jissuplixxu l-informazzjoni kollha neċessarja fi ħdan il-limiti taż-żmien stipulati f’din id-Deċiżjoni.
            
         
               (8)
            
            
               Għal raġunjiet ta’ effiċjenza amminsitrattiva n-nefqa kollha sottomessa għal kontribuzzjoni finanzjarja mill-Unjoni għandha tkun espressa f’euro. F’konformità mar-Regolament (KE) Nru 1290/2005 tal-21 ta’ Ġunju 2005 dwar il-finanzjament tal-Politika Agrikola Komuni (4), ir-rata ta’ konverżjoni għan-nefqa f’munita oħra apparti l-euro għandha tkun l-iżjed rata tal-kambju riċenti ffissatta mill-Bank Ċentrali Ewropew qabel l-ewwel jum tax-xahar li fih l-applikazzjoni hija sottomessa mill-Istat Membru konċernat.
            
         
               (9)
            
            
               Skont ir-Regolament (KE) Nru 1290/2005, kontribuzzjoni finanzjarja għal dawn it-tipi ta’ pjanijiet għandhom jiġu ffinanazjati taħt il-Fond Agrikolu Ewropew ta’ Garanzija. Għal skopijiet ta’ kontroll finanzjarju, għandhom japplikaw l-Artikoli 9, 36 u 37 ta’ dak ir-Regolament,
            
         ADOTTAT DIN ID-DEĊIŻJONI:
   Artikolu 1
   Suġġett
   L-Unjoni għandha tikkontribwixxi għall-ispejjeż imġarrba mill-Istati Membri għall-applikazzjoni tal-pjan ta’ kontroll msemmi fir-Rakkomandazzjoni 2013/99/UE (minn hawn ‘il quddiem magħruf bħala “ir-Rakkomandazzjoni tal-Kummissjoni”), b’ammont massimu totali ta’ EUR 1 357 500 li għandhom jiġu ffinanzjati mil-linja 17 04 07 01.
   Artikolu 2
   Spejjeż eliġibbli
   1.   Il-kontribuzzjoni tal-Unjoni msemmija fir-Rakkomandazzjoni tal-Kummissjoni għandha tkun fil-forma ta’ rimborż parzjali ta’ 75 % tal-ispejjeż tat-testijiet imwettqa mill-awtoritajiet kompetenti biex jimplimentaw il-pjan ta’ kontroll imsemmi fl-Artikolu 1 tar-Rakkomandazzjoni tal-Kummissjoni.
   Il-kontribuzzjoni tal-Unjoni ma tistax taqbeż:
   
               (a)
            
            
               EUR 300 għal kull test,
            
         
               (b)
            
            
               l-ammonti indikati fl-Anness I.
            
         2.   Għandhom ikunu eliġibbli għall-kontribuzzjoni l-ispejjeż indikati fl-Anness II biss.
   Artikolu 3
   Regoli tal-eliġibbiltà
   1.   Il-kontribuzzjoni tal-Unjoni msemmija fl-Artikolu 1 hija suġġetta għall-kundizzjonijiet li ġejjin:
   
               (a)
            
            
               it-testijiet twettqu skont it-termini tar-Rakkomandazzjoni tal-Kummissjoni matul il-perjodu msemmi fit-Taqsima II tal-Anness tagħha;
            
         
               (b)
            
            
               l-Istati Membri pprovdew lill-Kummissjoni r-rapporti msemmija fit-Taqsima III tal-Anness tar-Rakkomandazzjoni tal-Kummissjoni u fi ħdan l-iskadenza stipulata f’dik it-taqsima;
            
         
               (c)
            
            
               sal-31 ta’ Mejju 2013, l-Istati Membri pprovdew lill-Kummissjoni rapport finanzjarju skont il-format stipulat fl-Anness III, f’forma elettronika.
            
         2.   Il-Kummissjoni tista’ tnaqqas l-ammont tal-kontribuzzjoni msemmi fl-Artikolu 1 f’każijiet fejn il-kundizzjonijiet imsemmija fil-paragrafu 1 ma jiġux sodisfatti, b’konsiderazzjoni tan-natura u l-gravità tan-nuqqas ta’ konformità u t-telf finanzjarju potenzjali għall-Unjoni.
   Artikolu 4
   Munita u rata ta’ konverżjoni
   1.   In-nefqa sottomessa mill-Istati Membri għal kontribuzzjoni finanzjarja mill-Unjoni għandha tkun espressa f’euro u għandha teskludi t-taxxa tal-valur miżjud u t-taxxi l-oħrajn kollha.
   2.   Fejn in-nefqa ta’ Stat Membru hija f’munita oħra apparti mill-euro, l-Istat Membru konċernat għandu jikkonvertiha f’euro billi japplika r-rata tal-kambju l-iktar riċenti ffissata mill-Bank Ċentrali Ewropew qabel l-ewwel jum tax-xahar li fih l-applikazzjoni hija sottomessa mill-Istat Membru.
   Artikolu 5
   Din id-Deċiżjoni tikkostitwixxi deċiżjoni finanzjarja fis-sens tal-Artikolu 84 tar-Regolament Finanzjarju.
   Artikolu 6
   Din id-Deċiżjoni għandha tkun applikabbli mid-data tal-pubblikazzjoni tar-Rakkomandazzjoni tal-Kummissjoni.
   Artikolu 7
   Din id-Deċiżjoni hija indirizzata lill-Istati Membri.
   
      Magħmul fi Brussell, id-19 ta’ Frar 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 165, 30.4.2004, p. 1.
   
      (2)  Ara paġna 28 ta’ dan il-Ġurnal Uffiċjali.
   
      (3)  ĠU L 362, 31.12.2012, p. 1.
   
      (4)  ĠU L 209, 11.8.2005, p. 1.
   
      ANNESS I
      
         Ammont massimu ta’ kontribuzzjoni tal-UE msemmi fl-Artikolu 2(1)
      
      
                  Stat Membru
               
               
                  Kontribuzzjoni massima tal-UE
                  għat-test tad-DNA
               
               
                  Kontribuzzjoni massima tal-UE
                  għat-test tal-PBZ
               
               
                  Kontribuzzjoni TOTALI tal-UE
               
            
                  Il-Belġju
               
               
                  30 000 
               
               
                  100 500 
               
               
                  130 500 
               
            
                  Il-Bulgarija
               
               
                  30 000 
               
               
                  46 500 
               
               
                  76 500 
               
            
                  Ir-Repubblika Ċeka
               
               
                  30 000 
               
               
                  1 500 
               
               
                  31 500 
               
            
                  Id-Danimarka
               
               
                  15 000 
               
               
                  1 500 
               
               
                  16 500 
               
            
                  Il-Ġermanja
               
               
                  45 000 
               
               
                  15 000 
               
               
                  60 000 
               
            
                  L-Estonja
               
               
                  3 000 
               
               
                  1 500 
               
               
                  4 500 
               
            
                  L-Irlanda
               
               
                  15 000 
               
               
                  10 500 
               
               
                  25 500 
               
            
                  Il-Greċja
               
               
                  30 000 
               
               
                  15 000 
               
               
                  45 000 
               
            
                  Spanja
               
               
                  45 000 
               
               
                  34 500 
               
               
                  79 500 
               
            
                  Franza
               
               
                  45 000 
               
               
                  78 000 
               
               
                  123 000 
               
            
                  L-Italja
               
               
                  45 000 
               
               
                  183 000 
               
               
                  228 000 
               
            
                  Ċipru
               
               
                  3 000 
               
               
                  1 500 
               
               
                  4 500 
               
            
                  Il-Latvja
               
               
                  15 000 
               
               
                  1 500 
               
               
                  16 500 
               
            
                  Il-Litwanja
               
               
                  15 000 
               
               
                  1 500 
               
               
                  16 500 
               
            
                  Il-Lussemburgu
               
               
                  3 000 
               
               
                  1 500 
               
               
                  4 500 
               
            
                  L-Ungerija
               
               
                  30 000 
               
               
                  1 500 
               
               
                  31 500 
               
            
                  Malta
               
               
                  3 000 
               
               
                  1 500 
               
               
                  4 500 
               
            
                  Il-Pajjiżi l-Baxxi
               
               
                  30 000 
               
               
                  30 000 
               
               
                  60 000 
               
            
                  L-Awstrija
               
               
                  30 000 
               
               
                  1 500 
               
               
                  31 500 
               
            
                  Il-Polonja
               
               
                  45 000 
               
               
                  75 000 
               
               
                  120 000 
               
            
                  Il-Portugall
               
               
                  30 000 
               
               
                  1 500 
               
               
                  31 500 
               
            
                  Ir-Rumanija
               
               
                  30 000 
               
               
                  51 000 
               
               
                  81 000 
               
            
                  Is-Slovenja
               
               
                  3 000 
               
               
                  1 500 
               
               
                  4 500 
               
            
                  Is-Slovakkja
               
               
                  15 000 
               
               
                  1 500 
               
               
                  16 500 
               
            
                  Il-Finlandja
               
               
                  15 000 
               
               
                  1 500 
               
               
                  16 500 
               
            
                  L-Isvezja
               
               
                  30 000 
               
               
                  6 000 
               
               
                  36 000 
               
            
                  Ir-Renju Unit
               
               
                  45 000 
               
               
                  16 500 
               
               
                  61 500 
               
            
                  TOTAL
               
               
                  675 000 
               
               
                  682 500 
               
               
                  1 357 500 
               
            
   
      ANNESS II
      
         Nefqa eliġibbli kif jissemma fl-Artikolu 2(2)
      
      In-nefqa eliġibbli għal kontribuzzjoni finanzjarja mill-Unjoni għat-twettiq tat-testijiet imsemmija f’din id-deċiżjoni ta’ implimentazzjoni, għandha tkun limitata għall-ispejjeż imġarrba mill-Istati Membri għal:
      
                  (a)
               
               
                  ix-xiri tal-kits tat-testijiet, ir-reaġenti u l-konsumibbli kollha identifikabbli u użati speċjalment għat-twettiq tat-testijiet;
               
            
                  (b)
               
               
                  il-persunal, ikun x’ikun l-istatus tagħhom, li huwa speċifikament allokat għal kollox jew parzjalment biex iwettaq it-testijiet fil-post tal-laboratorju; l-ispejjeż huma limitati għal salarji attwali flimkien mal-kontribuzzjonijiet tas-sigurtà soċjali u spejjeż oħra statutorji inklużi fir-remunerazzjoni;
               
            
                  (c)
               
               
                  spejjeż biex jintbagħtu l-kampjuni lil-laboratorju li jwettaq l-analiżi/it-testijiet u
               
            
                  (d)
               
               
                  spejjeż ġenerali li jammontaw għal 7 % tas-somma msemmija f’(a), (b) u (c).
               
            
   
      ANNESS III
      
         Rapport finanzjarju kif jissemma fl-Artikolu 3(1)(c)
      
      
                  
                     DNA
                  
               
            
                  Kategorija speċifika tal-persunal
               
               
                  Siegħat
               
               
                  Spiża fis-siegħa
               
               
                  Spiża tal-persunal
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Subtotal tal-persunal
               
               
                  (5)
               
            
                  Speċifika: kits/reaġenti/konsumibbli
               
               
                  Kwantità/għadd
               
               
                  Spiża għal kull unità
               
               
                  Spiża totali
               
            
                  (6)
               
               
                  (7)
               
               
                  (8)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Subtotal tal-kits/reaġenti/konsumibbli
               
               
                  (10)
               
            
                  Spiża tat-trasport lejn il-laboratorju
               
               
                   
               
               
                   
               
               
                  (11)
               
            
                   
               
               
                   
               
               
                  TOTAL
               
               
                  
                     
               
            
                  TOTAL INKLUŻ L-ISPEJJEŻ ĠENERALI
               
               
                  
                     
               
            
         
      
                  
                     PBZ
                  
               
            
                  Kategorija speċifika tal-persunal
               
               
                  Siegħat
               
               
                  Spiża fis-siegħa
               
               
                  Spiża tal-persunal
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Subtotal tal-persunal
               
               
                  (5)
               
            
                  Speċifika: reaġenti/konsumibbli
               
               
                  Kwantità/għadd
               
               
                  Spiża għal kull unità
               
               
                  Spiża totali
               
            
                  (6)
               
               
                  (7)
               
               
                  (8)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Subtotal tar-reaġenti/konsumibbli
               
               
                  (10)
               
            
                  Spiża tat-trasport lejn il-laboratorju
               
               
                   
               
               
                   
               
               
                  (11)
               
            
                   
               
               
                   
               
               
                  TOTAL
               
               
                  
                     
               
            
                  TOTAL INKLUŻ L-ISPEJJEŻ ĠENERALI